b'\n_START_ARTICLE_\nRansom E. Olds\n_START_PARAGRAPH_\nRansom Eli Olds (1864 m. bir\xc5\xbeelio 3 d. \xc5\xbdenevoje, Ohajuje \xe2\x80\x93 1950 m. rugpj\xc5\xab\xc4\x8dio 26 d.) buvo vienas i\xc5\xa1 amerikie\xc4\x8di\xc5\xb3 automobili\xc5\xb3 industrijos pradinink\xc5\xb3, Oldsmobile ir Reo marki\xc5\xb3 \xc4\xafkur\xc4\x97jas. Jis tvirtino pagamin\xc4\x99s savo pirmaj\xc4\xaf garo automobil\xc4\xaf 1894 metais, o savo pirm\xc4\x85 benzinin\xc4\xaf automobil\xc4\xaf 1896 metais.\n_START_SECTION_\nOldsmobile\n_START_PARAGRAPH_\n1897 m. rugpj\xc5\xab\xc4\x8dio 21 d. jis \xc4\xafk\xc5\xabr\xc4\x97 Olds Motor Vehicle Company. 1899 metais kompanij\xc4\x85 nupirko Samuel L. Smith ir pervadino \xc4\xaf Olds Motor Works. Naujoji kompanija persik\xc4\x97l\xc4\x97 i\xc5\xa1 Lansingo \xc4\xaf Detroit\xc4\x85. Smith tapo kompanijos prezidentu, o Olds tapo viceprezidentu._NEWLINE_1901 metais Olds suk\xc5\xabr\xc4\x97 Oldsmobile Curved Dash model\xc4\xaf, kuris buvo parduodamas u\xc5\xbe $ 650.00. Nors tais pa\xc4\x8diais metais gamykla sudeg\xc4\x97 per gaisr\xc4\x85, buvo parduota daugiau kaip 600 automobili\xc5\xb3. 1904 metais pardavimai siek\xc4\x97 5 000 automobili\xc5\xb3._NEWLINE_Olds ir Smith konfliktavo, kol Smith pa\xc5\xa1alino Olds i\xc5\xa1 kompanijos viceprezidento posto ir 1904 metais jis paliko kompanij\xc4\x85. Jis suformavo R. E. Olds Motor Car Company, kuri buvo greitai pervadinta \xc4\xaf Reo Motor Company, kad i\xc5\xa1vengt\xc5\xb3 ie\xc5\xa1kini\xc5\xb3 nuo Olds Motor Works. Olds buvo kompanijos prezidentu iki 1925 met\xc5\xb3, v\xc4\x97liau \xc4\x97jo pirmininko pareigas._NEWLINE_1908 metais Olds Motor Works nupirko General Motors. Po 107 gamybos met\xc5\xb3 2004 metais mark\xc4\x97 buvo panaikinta.'